**TIRGUS IZPĒTES NOTEIKUMI**

*Mācību organizēšanas un vadīšanas pakalpojums*

Rīgā, 2021. gada 29. oktobrī.

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Kurzemes plānošanas reģiona projekta vadītājaIlona Talentee-pasts: ilona.talente@kurzemesregions.lvMob. tālr. +371 27016380 |

1. **PAKALPOJUMS**
	1. Iepirkuma priekšmets ir mācību „Cilvēks ar invaliditāti un darba tirgus” organizēšana un vadīšana sociālās jomas speciālistiem un speciālistiem, kas strādā ar cilvēkiem ar invaliditāti, kā arī mērķgrupas personām (turpmāk – Iepirkuma priekšmets).
	2. Iepirkuma līguma priekšmeta CPV kods: 80510000-2 (Speciālistu mācību pakalpojumi).
	3. Pakalpojuma sniegšanas vieta – Kurzemes plānošanas reģiona teritorija.
	4. Pakalpojuma sniegšanas laiks – laika periodā no 2022. gada 3. janvāra līdz 2022. gada 31. oktobrim pēc atsevišķi saskaņota laika grafika. Par konkrētiem mācību datumiem Pakalpojuma sniedzējs vienojas ar Pasūtītāju.
	5. Mērķa grupa – sociālās jomas speciālisti, speciālisti, kas strādā ar cilvēkiem ar invaliditāti, mērķgrupas personas.
	6. Detalizētāka informācija par iepirkuma priekšmetu iekļauta tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	7. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-468 “Solis uz priekšu: attīstot personīgos resursus un nodarbinātībai nepieciešamās prasmes” (I can work).
	8. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
2. **Prasības pretendentam**
	1. Pretendentam mācību organizēšanai, vadīšanai un izdales materiālu izstrādei ir jāpiesaista speciālists:
		1. sociālais darbinieks, kuram ir augstākā izglītība sociālajā darbā vai karitatīvajā sociālajā darbā un pieredze darbā ar personām ar invaliditāti, kā arī pieredze mācību vadīšanā pieaugušajiem;

vai

* + 1. psihologs, kurš ir reģistrēts psihologu reģistrā un kuram ir pieredze darbā ar personām ar invaliditāti, kā arī pieredze mācību vadīšanā pieaugušajiem;

vai

* + 1. praktizējošs supervizors, kuram ir iegūts supervizora sertifikāts un ir pieredze darbā ar personām ar invaliditāti, kā arī pieredze mācību vadīšanā pieaugušajiem;
	1. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
1. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K 1** | *Cena par vienu mācību grupu* | **30** | **Piedāvājums ar zemāko cenu iegūst maksimālo punktu skaitu (30 punktus), pārējo pretendentu punktu skaits matemātiski tiek aprēķināts pēc formulas:****K 1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 30 punkti.** |
| **K 2** | *Pretendenta prezentācija* | **30** |  |
|  |  | **30** | Prezentācija atbilst iesniegtajam piedāvājumam, paskaidro to, tā pilnībā atklāj pretendenta izpratni par tehniskajā specifikācijā un pretendenta iesniegtajā piedāvājumā definēto mācību tēmu, mērķi, mērķauditoriju, mācību metožu izmantošanā. Tiek skaidri un saprotami raksturoti veicamie uzdevumi un sagaidāmie rezultāti.Pretendents plāno izvēlēties interaktīvas mācību metodes, kas vērstas uz komandas sadarbības veicināšanu. Pretendents/ piesaistītie speciālisti skaidri un saprotami atbild uz pasūtītāja uzdotajiem jautājumiem, radot tiem pārliecību par pilnīgu tēmas, mācību mērķa un mērķauditorijas izpratni un spēju sniegt kvalitatīvu pakalpojumu.  |
|  |  | **15** | Prezentācija atbilst iesniegtajam piedāvājumam, paskaidro to, atklāj pretendenta izpratni par tehniskajā specifikācijā un pretendenta iesniegtajā piedāvājumā definēto mācību mērķi, mērķauditoriju, mācību metodes. No sniegtās prezentācijas ir secināms, ka pretendents tikai daļēji izprot mācību mērķi.Pretendents/piesaistītie speciālisti skaidri un saprotami atbild uz pasūtītāja uzdotajiem jautājumiem, izskaidrojot prezentācijā sniegto informāciju, taču radot tiem priekšstatu, ka kvalitatīva pakalpojuma rezultāta saņemšanā būs nepieciešama būtiska Pasūtītāja iesaiste un kompetence.  |
|  |  | **5** | Prezentācija atbilst iesniegtajam piedāvājumam, paskaidro to. Prezentācija un piedāvājums, norāda uz to, ka pretendenta izpratne par tehniskajā specifikācijā definēto mācību tēmu, mērķi un mērķauditoriju ir virspusēja. Norādītas tradicionālas mācību metodes. Ir tikai vispārīga vīzija. Pretendents/piesaistītie speciālisti sniedz daļējas atbildes uz pasūtītāja uzdotajiem jautājumiem, demonstrē zināšanu trūkumu par tēmu.  |

* 1. **Par saimnieciski visizdevīgāko piedāvājumu Pasūtītājs atzīs piedāvājumu, kurš, apkopojot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K 1 kritērijā iegūtie punkti + K 2 kritērijā iegūtie punkti.*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K 2.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2021. gada 12. novembra pulksten 15.00,** nosūtot aizpildītu piedāvājuma formu (2. pielikums) un piedāvājumu uz kontaktpersonas e-pastu.
	2. Pretendents piedāvājumā iekļauj:
		1. Pieteikums (saskaņā ar tirgus izpētes noteikumu 2.pielikumu);
		2. Piedāvāto speciālistu kvalifikācijas un pieredzes aprakstu, kvalifikāciju apliecinošu dokumentu kopijas (skenēti dokumentu oriģināli) un pieredzi apliecinošu (piemēram, darba devēja atsauksme, pasūtītāja atsauksme vai cits dokuments) dokumentu kopijas (skenēti dokumentu oriģināli), kā arī speciālistu piekrišanu piedalīties iepirkuma līguma izpildē, ja ar pretendentu šāds līgums tiks noslēgts;
		3. Mācību organizēšanas un vadīšanas piedāvājumu, kurā aprakstīts kā pretendents plāno izpildīt Tehniskajā specifikācijā noteiktos uzdevumus un aprakstītas mācībās izmantotās metodes un mācību norises vīzija.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K 2 izvērtēšanai ir paredzēta pretendenta klātienes vai attālināta prezentācija, izmantojot video saziņas platformu (piemēram, Zoom, MS teams utml.), kurā pretendents un tā piesaistītais speciālists vai speciālisti pasūtītāja pārstāvjiem prezentēs mācību procesa norises vīziju un izmantojamās metodes. Prezentācijas laikā pasūtītāja pārstāvji nepieciešamības gadījumā uzdos pretendentam jautājumus par tā piedāvājumu un prezentāciju. Pasūtītājs par prezentācijas laiku un vietu paziņos pretendentam vismaz trīs darba dienas iepriekš. Pretendentam prezentācija latviešu valodā elektroniskā veidā jāiesniedz pasūtītājam prezentācijas dienā.
		3. Pasūtītājam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus, kā arī uzaicināt viņus uz sarunām.
		5. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi tehniski vai finansiāli ir potenciāli visizdevīgākie. Pasūtītājs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		6. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		7. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu.

**5.2. Lēmuma pieņemšana un paziņošana**

Triju darbdienu laikā pēc lēmuma pieņemšanas pasūtītājs informē visus pretendentus par tirgus izpētes rezultātiem.

**5.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Pasūtītājs un pretendents sarunās nav vienojušies par citiem noteikumiem:
			1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
			2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
			3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties noteiktā termiņā par izmaksu apmēru, Pasūtītājam ir tiesības nepieņemt attiecīgos pakalpojumus un neveikt to apmaksu.
			4. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

1. **Iepirkuma pasūtītājs un pasūtījuma pamats**
	1. **Pasūtītājs:** Kurzemes plānošanas reģions
	2. **Pasūtījuma pamats:** INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-468 “Solis uz priekšu: attīstot personīgos resursus un nodarbinātībai nepieciešamās prasmes” (I can work) ieviešana.
2. **Iepirkuma priekšmets:** mācību„Cilvēks ar invaliditāti un darba tirgus” organizēšana un vadīšana sociālās jomas speciālistiem un speciālistiem, kas strādā ar cilvēkiem ar invaliditāti, kā arī mērķgrupas personām
3. **Mērķis:** Mācības mērķis ir veikt sociālās jomas un citu jomu speciālistu apmācību, kuri ikdienā strādā ar cilvēkiem ar invaliditāti (iekļaujot arī mērķgrupas pārstāvjus) par cilvēku ar invaliditāti iekļaušanu darba tirgū un sadarbību ar potenciālajiem darba devējiem.
4. **Mērķauditorija:** sociālās jomas speciālisti, speciālisti, kas strādā ar cilvēkiem ar invaliditāti, cilvēki ar invaliditāti.
5. **Dalībnieku skaits:** Dalībnieku skaits vienā grupā – ne vairāk kā 30 (trīsdesmit) dalībnieki. Plānotais grupu skaits ne vairāk kā četras.
6. **Vienas grupas mācību ilgums:** 16 akadēmiskās stundas.
7. **Nepieciešams speciālists:** psihologs vai sociālais darbinieks, vai supervizors, lai nodrošinātu mācību organizēšanu, vadīšanu un izdales materiālu izstrādi.
8. Mācībām jābūt piemērotām speciālistiem ar priekšzināšanām darbā ar personām ar invaliditāti (neatkarīgi no viņu pieredzes un iepriekšējās izglītības vai kvalifikācijas).
9. **Informācija par pakalpojuma sniegšanu**
	1. organizējot mācības, jāņem vērā, ka:
10. mācības katrai grupai notiks pēc iepriekš saskaņota laika grafika,
11. mācības tiks organizētas 4 Kurzemes reģiona pilsētās: Kuldīgā, Talsos, Ventspilī, Liepājā;
12. telpas apmācību organizēšanai un apmācību dalībnieku ēdināšanu nodrošina Pasūtītājs.
13. **Darba uzdevums:**
	1. organizēt un vadīt mācības „Cilvēks ar invaliditāti un darba tirgus”, ietverot vismaz šādas tēmas:

10.1.1.invaliditātes veidi, spējas un ierobežojumi, kas jāņem vērā pieņemot darbā cilvēku ar invaliditāti;

10.1.2.faktori, kas jāņem vērā iekārtojot darba vidi, vides pieejamība;

10.1.3.likumdošanas jautājumi;

10.1.4.labās prakses piemēri;

10.1.5.starpinstitucionālā sadarbība un sabiedrības iesaiste cilvēku ar invaliditāti integrēšanai darba tirgū;

10.1.6.resursu aktivizēšana speciālistiem, kas ikdienā strādā ar cilvēkiem ar invaliditāti.

* 1. mācību sadalījums – 60% teorija un 40% praktiskais darbs grupā, ja netiek noteikti ārēji ierobežojumi, kas liedz izpildīt šo prasību.
	2. organizēt mācību norisi, ievērojot aktuālās epidemioloģiskās situācijas noteikumus valstī. Nepieciešamības gadījumā jānodrošina mācības attālināti, izmantojot video saziņas platformu (piemēram, Zoom, MS teams utml.), par ko izpildītājs iepriekš vienojas ar Pasūtītāju, un nepieciešamības gadījumā iegādājas atbilstošas licences.
	3. nodrošināt tehnisko aprīkojumu.
	4. nodrošināt mācību dalībnieku informēšanu par mācību dalībnieku fotografēšanu/ filmēšanu atbilstoši Vispārīgai datu aizsardzības regulai.
	5. gadījumā, ja epidemioloģiskā stāvokļa dēļ valstī tiek noteikti ierobežojumi, kuru dēļ mācības tiek organizētas attālināti, Izpildītājam jāsniedz dalībniekiem nepieciešamo tehnisko atbalstu veiksmīgai dalībai apmācībās.
	6. sagatavot un izsniegt mācību dalībniekiem apliecinājumu/apliecību par dalību mācībās. Apliecību par dalību mācībās var izsniegt, ja dalībnieks ir piedalījies 90% mācību laika.
1. **Darba izpildes posmi un nodevumi:**
	1. mācību norises apraksta un darba materiāla uzmetuma sagatavošana un iesniegšana Pasūtītājam – ne vēlāk kā 10 (desmit) darba dienu laikā no līguma noslēgšanas dienas. Ja rodas nepieciešamība precizēt iesniegto nodevumu atbilstoši Pasūtītāja norādēm, tas tiek izdarīts ne vēlāk kā 5 (piecu) darba dienu laikā no norādījumu saņemšanas dienas.
	2. mācību norises apraksta un izdales materiāla iesniegšana Pasūtītājam – ne vēlāk kā piecas darba dienas pirms apmācību uzsākšanas dienas.
2. pielikums

**PIETEIKUMS TIRGUS IZPĒTEI**

*Mācību organizēšanas un vadīšanas pakalpojums*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt mācību „Cilvēks ar invaliditāti un darba tirgus”” organizēšanu un vadīšanu.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu mācību „Cilvēks ar invaliditāti un darba tirgus” organizēšanu un vadīšanu.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Vienas grupas apmācība |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)